**Klinikai kutatásokkal-vizsgálatokkal kapcsolatos pénzügyi feltételek**

**Szerződéskötési díjak**

A szerződésben rögzíteni kell, hogy a**z Egyetem szerződéskötési és egyéb szolgáltatási díjat számol fel a felmerülő igazgatási, jogi, biztosítási költségeinek a fedezésére**. A szerződéskötési díj a szerződés megkötését követően esedékes, az **erről szóló számla kiállítását követő 30 napon belül, független a teljesítés mértékétől**. A szerződéskötési, és egyes esetekben – a közzétett árlista alapján - az egyéb szolgáltatási díj akkor is megilleti az Egyetemet, ha a vizsgálat megkezdése, elvégzése a kutatást kezdeményező miatt nem jön létre.

**Intézményi és szolgáltatási szerződésekre vonatkozó pénzügyi feltételek, fizetési határidők**

Tájékoztatjuk partnereinket, hogy negyedévet meghaladó elszámolási periódust és a számlakiállítástól számított 30, maximum 45 napnál hosszabb fizetési határidőt nem áll módunkban elfogadni.

Módunkban áll **pdf-ként mentett elektronikus számla** kiállítására és a **kiállítás napján e-mailben történő megküldésére** a postai út helyett. Elektronikus számla kiállítására akkor kerülhet sor, ha a Megbízó annak befogadásáról nyilatkozatot tesz. Nyilatkozat hiányában a számlák postai úton kerülnek megküldésre. Kérjük a szerződésben az emailcímet feltüntetni szíveskedjenek.

Intézményi szerződéseknél **pénzügyi kapcsolattartó** a számlázásokkal összefüggésben: **Egészségügyi Hálózat-irányítási Igazgatóság.**

Elérhetőségük: 1085. Budapest, Üllői út 26.

Telefonszám: Nándori Szilvia +36/20-825-9669

emailcím: kkgazdasagi@semmelweis.hu

Az Intézményi vizsgálati díjra vonatkozó teljesítésigazolásokat kérjük a kkgazdasagi@semmelweis.hu email címre megküldeni szíveskedjenek.

A **Szolgáltatási díjakra vonatkozó teljesítésigazolásokat** továbbra is a Szolgáltató szerződésben rögzített kapcsolattartójának email címére kell megküldeni.

**Szerződéskötés pénzneme**

Szerződés köthető forintban, devizában és lehetőség van devizalapú forintszerződés kötésére is. Utóbbi esetében a megkötés napján érvényes MNB által közzétett árfolyamot szükséges a szerződésben rögzíteni.

**Indexálás**

A Semmelweis Egyetem az éven túli szerződések esetében biztosítani kívánja a szerződésben foglalt vizsgálói díjak értékállóságát.

**Formája (opcionális):**

Évente, **előremenő** indexálás keretében: a tárgyévre vonatkozó vizsgálati díjak tárgyévet megelőző évre közzétett hivatalos árindexnek megfelelő növelése az év első napjától kezdődően (indexálás a devizanemnek megfelelő fogyasztói árindexszel).

Évente, **utólagos** elszámolás keretében: a tárgyév végén a tárgyévben realizált árbevétel alapján számolt – tárgyévre közzétett hivatalos árindexnek megfelelő – egyszeri díjtétel kiszámlázásával.

**Hatálya kiterjed:**

• Valamennyi a Semmelweis Egyetemmel megkötött és hatályban lévő, valamint a megkötendő szerződés vizsgálati díjaira,

• devizanemtől függetlenül: HUF-ban, EUR-ban és USD-ben megkötött szerződésekre egyaránt.

**Alapja:**

• Indexálás esetén: valamennyi a szerződésben rögzített vizsgálati díjtételre egyedileg (kivéve: a szerződéskötéshez kapcsolódó egyszeri díjak)

• Utólagos korrekció esetén: a kutatási szerződés teljesítéséből származó tárgyévi árbevétel

**Mértéke** megfelel (indexálás és utólagos korrekció esetén egyaránt):

• HUF-ban kikötött vizsgálati díjaknál: KSH fogyasztóiár-index

• EUR-ban kikötött vizsgálati díjaknál: EUROSTAT harmonizált fogyasztóiár-index (HICP)

• USD-ben kikötött vizsgálati díjak esetén: U.S. Bureau of Labor Statistics fogyasztóiár-index (CPI) mértékének

Indexálásra vonatkozó javasolt szerződésszövegezés **Forintalapú szerződéseknél**: (előzetes és utólagos formában)

**Előzetes:**

A szerződő Felek megállapodnak abban, hogy a szerződés értékállóságának biztosítása érdekében a Megbízott jogosult minden évben a vizsgálati díj összegét felülvizsgálni, és azt a KSH által közzétett a tárgyévet megelőző évi fogyasztói árindex (infláció) mértékével egyező mértékben egyoldalúan, a tárgyév január 1. napjára visszamenőleges hatállyal megemelni. Az infláció, így a vizsgálati díjak emelésének mértékéről a Megbízott levélben tájékoztatja a Megbízót minden évben.

**Utólagos:**

1. A szerződő Felek megállapodnak abban, hogy a szerződések értékállóságának biztosítása érdekében naptári évenként utólagos, egyösszegű korrekciót (továbbiakban: Korrekció) hajtanak végre. A Korrekció összege az első évben az adott naptári évben a Megbízott által kiállított számlákban megjelenő áfa nélküli ellenérték és az adott naptári évre, a Központi Statisztikai Hivatal (KSH) által közzétett fogyasztói árindex szorzataként kerül meghatározásra. Minden további évben a Korrekció alapja az adott naptári évben a Megbízott által kiállított vizsgálati díjakról szóló számlákban megjelenő áfa nélküli ellenérték, a Korrekció összege ezen alap és a korrekciókban érintett naptári évekre vonatkozóan közzétett KSH árindexek szorzataként kerül meghatározásra.
2. A Korrekciót az Egyetem az általános forgalmi adóval növelt összegben, számla ellenében, 30 napos fizetési határidővel jogosult a naptári évet követően a Megbízó felé érvényesíteni.
3. Az évközben megszűnő szerződések esetében az Egyetem a szerződés tárgyát képező vizsgálatokról szóló utolsó számla kiállításával egyidőben jogosult a naptári évre vonatkozó Korrekció 1. pontban leírtak szerint számolt összegének kiszámlázására azzal, hogy az összegének maghatározásához ekkor a KSH által a naptári év eltelt időszakára meghatározott fogyasztói árindexet alkalmazzák a Felek.
4. A vizsgálati díj emelése és utólagos korrekciója, valamint az értesítés joghatásai tekintetében jelen megállapodásban foglaltak hatálya kiterjed az intézményi szerződés végrehajtására Megbízó vizsgálati személyzettel kötött szerződéseire azzal, hogy jelen szerződésben meghatározott feltételektől eltérő rendelkezéseket a Megbízó a Vizsgálati személyzettel kötött szerződéseiben nem alkalmazhat.

Indexálásra vonatkozó javasolt szerződésszövegezés **Euróalapú szerződéseknél**: (előzetes és utólagos formában)

**Előzetes:**

A szerződő Felek megállapodnak abban, hogy a szerződés értékállóságának biztosítása érdekében a Megbízott jogosult minden évben a vizsgálati díj összegét felülvizsgálni, és azt az EUROSTAT által közzétett tárgyévet megelőző évi harmonizált fogyasztóiár-index (HICP) /továbbiakban: infláció/ mértékével egyező mértékben egyoldalúan, a tárgyév január 1. napjára visszamenőleges hatállyal megemelni. Az infláció, így a vizsgálati díjak emelésének mértékéről a Megbízott levélben tájékoztatja a Megbízót minden évben.

**Utólagos:**

1. A szerződő Felek megállapodnak abban, hogy a szerződések értékállóságának biztosítása érdekében naptári évenként utólagos, egyösszegű korrekciót (továbbiakban: Korrekció) hajtanak végre. A Korrekció meghatározására első alkalommal a 2023. január 1-gyel kezdődő naptári évre vonatkozóan, 2024. év elején kerül sor. A Korrekció összege az első évben az adott naptári évben a Megbízott által kiállított számlákban megjelenő áfa nélküli ellenérték és az adott naptári évre, az Európai Statisztikai Hivatal (Eurostat) által közzétett harmonizált fogyasztói árindex szorzataként kerül meghatározásra. Minden további évben a Korrekció alapja az adott naptári évben a Megbízott által kiállított vizsgálati díjakról szóló számlákban megjelenő áfa nélküli ellenérték, a Korrekció összege ezen alap és a korrekciókban érintett naptári évre vonatkozóan közzétett Eurostat harmonizált fogyasztói árindex szorzataként kerül meghatározásra.
2. További pontok megfelelnek a Forintalapú szerződéseknél megfogalmazottakkal.

Indexálásra vonatkozó javasolt szerződésszövegezés **USD alapú szerződéseknél**: (előzetes és utólagos formában)

**Előzetes:**

A szerződő Felek megállapodnak abban, hogy a szerződés értékállóságának biztosítása érdekében a Megbízott jogosult minden évben a vizsgálati díj összegét felülvizsgálni, és azt az U.S. Bureau of Labor Statistics által közzétett tárgyévet megelőző évi harmonizált fogyasztóiár-index (CPI) /továbbiakban: infláció/ mértékével egyező mértékben egyoldalúan, a tárgyév január 1. napjára visszamenőleges hatállyal megemelni. Az infláció, így a vizsgálati díjak emelésének mértékéről a Megbízott levélben tájékoztatja a Megbízót minden évben.

**Utólagos:**

1. A szerződő Felek megállapodnak abban, hogy a szerződések értékállóságának biztosítása érdekében naptári évenként utólagos, egyösszegű korrekciót (továbbiakban: Korrekció) hajtanak végre. A Korrekció meghatározására első alkalommal a 2023. január 1-gyel kezdődő naptári évre vonatkozóan, 2024. év elején kerül sor. A Korrekció összege az első évben az adott naptári évben a Megbízott által kiállított számlákban megjelenő áfa nélküli ellenérték és az adott naptári évre, a U.S. Bureau of Labor Statistics (BLS) által közzétett fogyasztói árindex (CPI) szorzataként kerül meghatározásra. Minden további évben a Korrekció alapja az adott naptári évben a Megbízott által kiállított vizsgálati díjakról szóló számlákban megjelenő áfa nélküli ellenérték, a Korrekció összege ezen alap és a korrekciókban érintett naptári évre vonatkozóan a BLS által közzétett CPI szorzataként kerül meghatározásra.
2. További pontok megfelelnek a Forintalapú szerződéseknél megfogalmazottakkal.

Valamennyi szerződéstervezet szövegezése elérhető angol nyelven is az Iroda honlapján.